OpenLLM-France/wikimedia huggingface dataset:
# Westmoreland

«Westmoreland» té aquests significats:
* Westmorland, antigament Westmoreland, a l'illa de Gran Bretanya
* Westmoreland (Kansas)
* Westmoreland (Nou Hampshire)
* Westmoreland (Tennessee)
* William Childs Westmoreland (1914 – 1995), general estatunidenc
# Waxhaw

Waxhaw és una població dels Estats Units a l'estat de Carolina del Nord. Segons el cens del 2000 tenia 2.625 habitants.

## Demografia

Segons el cens del 2000, Waxhaw tenia 2.625 habitants, 895 habitatges i 742 famílies. La densitat de població era de 359,4 habitants per km².
Dels 895 habitatges en un 44,8% hi vivien nens de menys de 18 anys, en un 66,9% hi vivien parelles casades, en un 11,4% dones solteres, i en un 17% no eren unitats familiars. En el 13% dels habitatges hi vivien persones soles el 3,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,93 i el nombre mitjà de persones que vivien en cada família era de 3,22.
Per edats la població es repartia de la següent manera: un 31,4% tenia menys de 18 anys, un 5,9% entre 18 i 24, un 37,2% entre 25 i 44, un 19,1% de 45 a 60 i un 6,4% 65 anys o més.
L'edat mediana era de 33 anys. Per cada 100 dones de 18 o més anys hi havia 91,4 homes.
La renda mediana per habitatge era de 55.184 $ i la renda mediana per família de 58.750 $. Els homes tenien una renda mediana de 40.714 $ mentre que les dones 27.159 $. La renda per capita de la població era de 23.481 $. Entorn del 3,7% de les famílies i el 4,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Waxhaw». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Waxhaw». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# William Francis Hillebrand

William Francis Hillebrand (1853 – 1925) va ser un químic estatunidenc.

## Biografia

Era fill del botànic alemany, que treballà a Hawaii, William Hillebrand. Estudià a la Cornell University i a Alemanya a la Universitat de Heidelberg on va rebre el seu Ph D. el 1875. Després treballà amb Robert Bunsen durant un any. La seva recerca científica sobre l'element metàl·lic ceri, obtingut el 1872, feta junt amb Thomas Norton va ser l'inici de la seva carrera.
Va estudiar química orgànica sota Wilhelm Rudolph Fittig a la Universitat d'Estrasburg, però es canvià a la geoquímica i la metal·lúrgia estudiant a l'Acadèmia minera de Freiberg. Tornà als Estats Units el 1878 i treballà com a químic per al United States Geological Survey el 1880. Aquell any va ser enviat a Denver per estudiar les Muntanyes Rocoses i després va anar a Washington D.C. Va passar al National Bureau of Standards l'any 1909 on va ser químic en cap.
Va ser president de la Societat Química Americana el 1906; i el 1908 va ser editor de la revista Journal of Industrial and Engineering Chemistry. Va escriure diversos llibres sobre la química.
l seu fill va ser professor de Literatura anglesa, Harold Newcomb Hillebrand (1887–1953).

### Estudis sobre l'urani

Durant les seves anàlisi del mineral uraninita, va descobrir que en sortia un gas, el qual ell el va identificar com el nitrogen. Més tard, el1895, William Ramsay va descobrir que aquell gas era una mescla d'argó i d'heli, aquest darrer gas, fins aleshores, només s'havia detectat en la corona de les estrelles, incloent-ne el Sol, (del nom en grec del qual, Helios, prové el nom d'"heli").
Un reexamen de les mostres de Hillebrand mostraren que el gas alliberat per la uranita contenia gran quantitats de nitrogen.

## Obres

* Analyse der Silikat- und Karbonatgesteine. Engelmann, Leipzig 2nd German edition by Ernst Wilke-Dörfurt 1910 Digital edition by the University and State Library Düsseldorf

## Notes

* 1 2 3 Plantilla:Cite Collier's
* ↑ Plantilla:Appletons

## Referències

* Frank Wigglesworth Clarke «William Francis Hillebrand». Biographical Memoir of the National Academy of Science.
# Xemeneia d'equilibri

La xemeneia d'equilibri, també coneguda com a torre piezomètrica, és una construcció d'enginyeria hidràulica la funció principal de la qual és evitar els danys que es poden produir en una galeria de pressió quan la vàlvula situada al final d'aquesta es tanca de forma sobtada i l'energia cinètica de l'aigua produeix una sobrepressió anomenada cop d'ariet.
Tècnicament una xemeneia d'equilibri transforma els transitoris d'alta pressió i alta freqüència en oscil·lacions en massa, de baixa pressió i baixa freqüència

### On s'instal·la

Pot ser necessària en el sistema de transport d'aigua de centrals hidroelèctriques, canals de regadiu o transvasaments de conques, on un conducte o galeria d'aigua (generalment a pressió) tingui un sistema de regulació (una vàlvula) situat aigües avall, el tancament sobtat del qual produeixi l'efecte del cop d'ariet.

### Què és

La xemeneia d'equilibri és una canonada de gran diàmetre oberta a l'atmosfera i l'alçada del cap se situa uns metres per sobre el nivell de l'embassament origen de l'aigua. La seva col·locació és verticalment o inclinada sobre el conducte de líquid. Quan es produeix el tancament sobtat de la vàlvula, el líquid que circula pel conducte ascendeix i descendeix per la xemeneia absorbint la transmissió de les ones de sobrepressió i depressió generades pel cop d'ariet. El moviment que s'estableix entre aquesta xemeneia i l'embassament de capçalera s'anomena oscil·lació de massa.

### Funcions

Les funciones que pot desenvolupar una xemeneia d'equilibri son:
* Acumular líquid procedent de la galeria de pressió sense grans variacions en l'alçada del líquid quan es procedeix al tancament de la vàlvula situada aigües avall.
* Augmentar el període d'oscil·lació de la massa de líquid en el sistema.
* Subministrar líquid en la primera fase d'obertura de la vàlvula, funció important quan aigües avall es troba una turbina.
La xemeneia d'equilibri ha de situar-se el més a prop possible de la font de pertorbació (tancament de la vàlvula) per evitar la transmissió de les ones aigües avall de la xemeneia.
En un aprofitament hidroelèctric se sol col·locar aigües avall de la galeria de pressió i aigües amunt de la canonada forçada. La primera central hidroelèctrica de l'estat que tingué aquesta configuració fou la central hidroelèctrica de Cledes, a Les.

## Referències

* 1 2 Vito Albert, Luis. «Capítol 27. Xemeneies d'equilibri i tancs esmorteïdors». A: Mecànica de fluids. Fonaments II (HTML). Edicions UPC, maig 1996, pàgina 263 [Consulta: 4 desembre 2019].
* ↑ Marsal, Jordi «Construeixen una xemeneia d'equilibri de 50 metres d'alçada per al sistema d'impulsió del regadiu del canal Xerta-Sénia» (HTML). El Punt Avui, 08-09-2008 [Consulta: 5 desembre 2019].
* ↑ «Xemeneia d'equilibri, St.Joan Despí» (HTML). Aiguaesfera. Camins i espais de l'aigua. [Consulta: 5 desembre 2019].
* ↑ «xemeneia d'equilibri» (HTML). Gran Enciclopèdia Catalana, 04-07-2018. [Consulta: 4 desembre 2019].
* ↑ «xemeneia d'equilibri» (HTML). Diccionari d'enginyeria civil. Termcat. [Consulta: 4 desembre 2019].
# Zarza de Tajo

Zarza de Tajo és un municipi de la província de Conca, a la comunitat autònoma de Castella-La Manxa.

## Demografia

Evolución demográfica :
| 1991 | 1996 | 2001 | 2004 |
| 316 | 278 | 253 | 260 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 5 març 2021].
# Zofia Agnieszka Poniatowska

Zofia Agnieszka Poniatowska (c. 1685 - Cracòvia, 6 de maig de 1763) filla del cisacogrodzki de Wyszogród Franciszek Poniatowski i Helena Niewiarowska (coneguda com a Helena Poniatowska), tia del rei polonès Estanislau August Poniatowski.
El 21 de novembre de 1701 va entrar al noviciat al monestir de monges carmelites descalces a Sant Martí de Cracòvia, on va prendre el nom de Krystyna Helena de la presentació de la Mare de Déu. El 21 de novembre de l'any següent, va fer els seus vots religiosos a Krasiczyn, on les monges es van trobar durant l'exili. El 1725 va ser enviada a una nova fundació a Wesoła, on va ser elegida prior sis vegades des de 1732. El 1749, a Zofia se li va oferir el lloc de superiora al monestir de Sant Martí, però es va negar a acceptar-la.

## Bibliografia

* Borkowska M. OSB, Lèxic de monges poloneses de l'època de la prepartició. Volum II Polònia Central i Amèrica de Sud, Dig Publishing House, Varsòvia 2005, ISBN 83-7181-398-8, pàg. 259.
# ¿Qué he hecho yo para merecer esto?

¿Qué he hecho yo para merecer esto? és una pel·lícula espanyola de 1984 escrita i dirigida per Pedro Almodóvar parcialment basada en la història curta Lamb to the Slaughter (1953) escrita per Roald Dahl. Va ser guardonada amb el Premi Sant Jordi a la millor pel·lícula espanyola.

## Argument

La protagonista és una «heroïna quotidiana» a través de la qual Almodóvar realitza «un retrat de la feminitat d'extraradi amb una mestressa de casa que vol estructurar la seva família. Carmen Maura encarna una soferta mestressa de casa que ha de conviure, en un barri dels suburbis de Madrid, amb un marit masclista, un fill xaper, un altre fill traficant de drogues i una sogra neuròtica. És addicta als medicaments estimulants i la seva única amiga és una de les seves veïnes.

## Referències

* ↑ «¿Qué he hecho yo para merecer esto?» (en castellà). El Deseo.
* ↑ Fotogramas.es «Los 9 temas más reconocibles del cine de Almodóvar - Cinefilia» (en castellà). Fotogramas. Arxivat de l'original el 2017-12-16 [Consulta: 16 desembre 2017]. Arxivat 2017-12-16 a Wayback Machine.
# Èlan Béarnais Pau-Orthez

L'Élan Béarnais Pau-Orthez és un club francès de bàsquet de la ciutat de Pau.

## Història

El club nasqué l'any 1908 amb el nom d'Élan Béarnais, a la ciutat d'Ortés. Es tracta d'un club poliesportiu, però la seva secció més destacada ha estat el basquetbol. Aquesta aparegué l'any 1931. El 1989 esdevingué Élan Béarnais Pau-Orthez. Ha jugat al pavelló de la Moutète d'Orthez fins al 1991, en què es traslladà al Palau dels esports de Pau, amb capacitat per a 7.707 espectadors.

## Palmarès

* 1 Copa Korac: 1984.
* 9 Lliga francesa de bàsquet: 1986, 1987, 1992, 1996, 1998, 1999, 2001, 2003, 2004.
* 5 Copa francesa de bàsquet: 1991, 1992, 1993, 2002, 2003.
* 1 Semaine des As: 2003.

## Jugadors històrics

* Mathieu Bisséni
* Howard Carter
* Boris Diaw
* Fabien Dubos
* Didier Gadou
* Paul Henderson
* Freddy Hufnagel
* Mike Jones
* Cyril Julian
* Dragan Lukovski
* Gheorghe Muresan
* Johan Petro
* Florent Piétrus
* Mickaël Piétrus
* Antoine Rigaudeau
* Rod Sellers
* Frédéric Fauthoux
* Laurent Foirest
* Thierry Gadou

## Entrenadors històrics

* George Fischer
* Michel Gomez
* Jacques Monclar
* Claude Bergeaud
* Frédéric Sarre
* Didier Gadou

## Dirigents històrics

* Pierre Seillant

## Enllaços externs

* Web oficial del club
# Zimbabweïta

La zimbabweïta és un mineral de la classe dels òxids. Anomenada per la seva localitat tipus, que es troba a Zimbabwe.

## Característiques

La zimbabweïta és un òxid de fórmula química (Na,K)₂PbAs₄(Ta,Nb,Ti)₄O$_{18}$. Cristal·litza en el sistema ortoròmbic. La seva duresa a l'escala de Mohs és 5 a 5,5. Segons la classificació de Nickel-Strunz, la zimbabweïta pertany a «04.JA - Arsenits, antimonits, bismutits; sense anions addicionals, sense H₂O» juntament amb els següents minerals: leiteïta, reinerita, karibibita, apuanita, schafarzikita, trippkeïta, versiliaïta, schneiderhöhnita, kusachiïta, ludlockita, paulmooreïta, estibivanita i chadwickita.

## Formació i jaciments

Descrita només en la seva localitat tipus, en una pegmatita caolinititzada.

## Referències

* ↑ «Zimbabweite» (en anglès). Mindat. [Consulta: 7 novembre 2015].
# Ángel Masié Ntutumu

Ángel Masié Ntutumu (Micomeseng, 1930 - 4 d'octubre de 2020) fou un polític equatoguineà.

## Biografia

Era germà de Miguel Eyegue Ntutumu, vicepresident de Guinea Equatorial entre 1974 i 1976.
Militant del MONALIGE, va ser nomenat Ministre de l'Interior del President Francisco Macías Nguema després de la independència de Guinea Equatorial, exercint el càrrec fins a 1973. A l'any següent va ser nomenat Ministre de Seguretat Nacional, Viceministre de Sanitat i Secretari presidencial. Se'l considera responsable d'alguns episodis repressius a l'Illa de Bioko esdevinguts en 1974. En 1976 va caure en desgràcia i s'exilià a Espanya.
En 1979 va recolzar des de l'exili el Cop de la Llibertat encapçalat per Teodoro Obiang i va tornar al país. En 1981 va ser involucrat en un suposat intent de cop d'estat al costat de Pedro Ekong i Andrés Moisés Mba Ada.
Va ser diputat de la Cambra dels Representants del Poble com a militant del PDGE. Posteriorment va passar a l'oposició i es va unir al partit Unió Popular, formant part del seu Consell Polític Nacional. La seva labor d'opositor li va valer ser detingut en 1991 i 1993.
En 2010 es va integrar novament al PDGE. El seu fill és el polític Ángel Masié Mibuy, actual ministre guineà.

## Referències

* ↑ «APROXIMACIÓN A LA NARRATIVA CONTEMPORÁNEA GUINEOECUATORIANA EN ESPAÑOL» p. 9, 2013. [Consulta: 4 juliol 2017].
* ↑ «El primer gobierno». ABC (diari), 10-10-1968 [Consulta: 4 juliol 2017].
* 1 2 «Ministro de Macías, en defensa de Trevijano». El País, 06-09-1979 [Consulta: 4 juliol 2017].
* 1 2 «EQUATORIAL GUINEA REPORTED ARREST GOEG MINISTERS» (en anglès), 10-12-1976. [Consulta: 10 agost 2017].
* ↑ «MAJOR CABINET CHANGE IN EQUATORIAL GUINEA» (en anglès), 09-03-1974. [Consulta: 10 agost 2017].
* ↑ «Transitions libérales en Afrique lusophone» p. 255. [Consulta: 4 juliol 2017].
* ↑ «Golpe de Estado en Guinea». La Hoja del Lunes, 07-08-1979 [Consulta: 8 març 2017].
* ↑ «Annex 2b. Coups d'Etat in Africa, 1946-2004: Successful (1), Attempted (2), Plotted (3), and Alleged (4)» p. 2. [Consulta: 4 juliol 2017].
* ↑ «La Guinée-Equatoriale, toujours menacée de déstabilisation». Le Monde diplomatique, 01-06-1981 [Consulta: 4 juliol 2017].
* ↑ «GUINEA ECUATORIAL 1992». Arxivat de l'original el 2017-10-22. [Consulta: 4 juliol 2017].
* ↑ «Renovación Directiva Unión Popular», 01-07-2003. [Consulta: 4 juliol 2017].
* ↑ «EQUATORIAL GUINEA: ARRESTS IN DECEMBER 1992 AND JANUARY 1993», 01-02-1993. [Consulta: 4 juliol 2017].
* ↑ «Ángel Masié Ntutumu se pasa al PDGE». ASODEGUE, 01-05-2010 [Consulta: 4 juliol 2017]. Arxivat 2016-03-04 a Wayback Machine.
* ↑ «Sàngo à Mboka» p. 19, 2013. [Consulta: 4 juliol 2017].
* ↑ «El Gobierno de Guinea Ecuatorial». Guinea Ecuatorial Press [Consulta: 1r maig 2017]. Arxivat 2017-11-22 a Wayback Machine. «Còpia arxivada». Arxivat de l'original el 2017-11-22. [Consulta: 21 octubre 2017].
# Škoda Fabia

L'Skoda Fabia és un automòbil de turisme del segment B produït pel fabricant txec Škoda. El successor de l'Škoda Felicia és un cinc places amb tracció davantera i motor davanter transversal. Hi ha dues generacions del Fabia, llançades en els anys 2000 i 2007 respectivament, que comparteixen plataforma i components mecànics amb altres turismes del segment B del Grup Volkswagen, els SEAT Córdoba, SEAT Ibiza i Volkswagen Polo.

## Primera generació (2000-2007)

La primera generació del Fabia va ser presentada oficialment en el Saló de l'Automòbil de Frankfurt de l'any 1999. S'ofereix amb carrosseries hatchback i familiar de cinc portes, i sedan de quatre portes. Al moment del seu llançament, el cotxe amb porta posterior era un dels més llargs de la seva categoria; amb el transcurs del temps, les noves generacions d'alguns models el van superar, com és el cas dels Fiat Punto, Opel Corsa, Peugeot 207 i Renault Clio.
Els seus motors gasolina són un 1.0 litres de 54 CV de potència màxima, un 1.2 litres de dues vàlvules per cilindre i 54 CV o quatre vàlvules per cilindre i 64 CV, un 1.4 litres de dues vàlvules per cilindre i 68 CV o quatre vàlvules per cilindre i 80 o 100 CV, i un 2.0 litres de dues vàlvules per cilindre i 115 CV. Els dièsel són un 1,4 litres de 70 o 75 CV (després 80 CV) i un 1,9 litres en variants atmosfèrica d'injecció directa i 64 CV i amb turbocompressor de geometría variable i injecció directa injector-bomba de 100 o 130 CV. Tots ells són de quatre cilindres en línia, excepte el gasolina 1.2 i el Diesel 1.4, que són de tres cilindres.

## Segona generació (2007-2014)

La segona generació del Fabia va ser mostrada per primera vegada al públic en el Saló de l'Automòbil de Ginebra de 2007 i va ser posada a la venda a l'abril d'aquest any. Inicialment disponible únicament amb una carrosseria amb porta posterior de cinc portes, una variant familiar de cinc portes serà presentada en el Saló de l'Automòbil de Frankfurt de 2007.
Els seus motors gasolina són un 1.2 litres de 60 o 70 CV, un 1.4 litres de 86 CV, i un 1.6 litres de 105 CV, tots ells d'injecció indirecta i quatre vàlvules per cilindre, excepte el menys potent, que té dos. Els dièsel són un 1.4 litres amb turbocompressor de geometria fixa de 70 o 80 CV (després 80 CV) i un 1.9 litres amb turbocompressor de geometria variable de 105 CV, els tres amb injecció directa injector-bomba, intercooler i dues vàlvules per cilindre.

## Quarta generació (2021-)

la Fabia IIII que es presentarà a la primavera del 2021 serà una mica més llarga que la generació actual. Basat en la plataforma tècnica del Volkswagen Polo i l'Skoda Scala, tindrà, segons Skoda, 50 litres addicionals de maleter, que portaran la capacitat a un total de 380 litres. En el seu comunicat de premsa, Skoda també esmenta el fet que el cotxe deixarà d'oferir-se amb mecànica alimentada per gasolina. Es combinaran amb una caixa de canvis manual o amb la transmissió de doble embragatge DSG de 7 velocitats.
# Šišan

Šišan (Italià i Istriot: Sissano) és un poble del municipi de Ližnjan al sud de la península d'Ístria a Croàcia. El 2001 tenia 623 habitants. És una de les darreres poblacions on encara es poden trobar parlants de la llengua pròpia de l'Ístria, l'istriot que rep el nom local de sissanese.

## Referències

* ↑ «Population by sex and age by settlements, census 2001» (en anglès). dzs.hr. Crostat - Central Bureau of Statistics. [Consulta: 26 desembre 2017].
* ↑ «Istriot» (en anglès). [Consulta: 3 maig 2020].
# Škoda Rapid

«Škoda Rapid» té aquests significats:
Škoda Rapid és un nom usat per la companyia d'automòbils txeca Škoda Auto per una varietat de models:
* Škoda Rapid (1935-1947)
* Škoda Rapid (1984), un coupe de dues portes basat en el Škoda 130, produït entre 1984 i 1990
* Škoda Rapid (2011), versió índia construïda sobre la base del model de 2010 del Volkswagen Vento
* Škoda Rapid (2012), hatchback de cinc portes del mercat internacional
# SoulCalibur

SoulCalibur és una saga de videojocs de lluita i el nom del seu segon joc, de la companyia Namco (creadora també de la saga Tekken), basat en lluites amb armes. Consta de quatre jocs fins a la data, debutant amb Soul Edge en 1995. En 1999 es llançà el joc Soulcalibur per a Dreamcast, el nom del joc quedaria per a sempre com el títol de la saga.
El nou nom de la sèrie és pres de l'espasa Soulcalibur, inclosa en la història, l'oposat exacte de Soul Edge que apareix sempre per a enfrontar-la.

## Títols de la saga

* Soul Edge (1995)
* Soul Blade (1996)
* Soulcalibur (1999)
* Soulcalibur II (2003)
* Soulcalibur III (2005)
* Soulcalibur Legends (2008)
* Soulcalibur IV (2008)
* Soulcalibur V (Anunciat per al 2012)

## Joc

Originalment, Namco havia planejat descartar la majoria de l'elenc original per a introduir nous personatges que, si bé posseïen en la seua majoria noves armes, utilitzarien els mateixos moviments que els originals. Finalment es va optar per introduir a tots els personatges originals salve a dos: Li Long i Cervantes. Els personatges Mitsurugi, Voldo, Taki i Sophitia serien seleccionables des de l'inici, mentre que la resta passarien a ser activables per temps: mentre més temps passava, un nou personatge era activat.
L'elenc total de personatges ascendí a 19, encara que molts dels nous personatges compartien quasi la mateixa quantitat de moviments que els antics. Per exemple, Kilik posseïa pràcticament les mateixa tècniques que Seung Mina, sense importar que ambdós usaren diferents armes.
A més de millores gràfiques, el joc va comptar amb un sistema de joc completament renovat, molt diferent al de l'original Soul Edge. Els personatges comptarien amb una major quantitat d'atacs i amb un millor control i flexibilitat. Les arenes també serien retraballades amb variades formes, ja que en l'original eren totes de forma quadrada.
L'arcade no va ser tan popular com Namco havia esperat, però la seua versió per a la Dreamcast es va convertir en un èxit massiu, recordat i considerat pels veterans de la sèrie com el punt més alt de la franquícia. La versió realitzada per a Dreamcast compta amb nous modes, millores en els personatges i la inclusió d'un dels 2 personatges originals descartats, Cervantes de León, i la possibilitat de desbloquejar al cap final, Inferno.
# Soul Temptation

Soul Temptation és el cinquè àlbum d'estudi pel grup alemany de metal Brainstorm, publicat el 2003.

## Llista de cançons

Totes les cançons són escrites i arranjades per Brainstorm. Tota la lírica per Andy B. Franck.
* Highs Without Lows – 5:28
* Doorway to Survive – 3:22
* The Leading – 5:58
* Nunca Nos Rendimos – 5:41
* Fading – 5:31
* Shiva's Tears – 5:32
* Fornever – 4:55
* Soul Temptation – 7:48
* Dying Outside – 4:08
* To the Head – 4:37
* Rising – 5:28
* Tracks 6 - 8 de la trilogia "Trinity of Lust".

## Formació

* Andy B. Franck - Cantant
* Torsten Ihlenfeld - Guitarra & Veu de fons
* Milan Loncaric - Guitarra & Veu de fons
* Andreas Mailänder - Baix
* Dieter Bernert - Bateria
Músics addicionals:
* Michael Rodenberger - Teclat

## Enllaços externs

* Web Oficial de Brainstorm
# Soiuz T-2

Soiuz T-2 (rus: Союз T-2, Unió T-2) va ser un vol espacial tripulat de la Unió Soviètica en 1980 a l'estació espacial Saliut 6. Va ser la 12a missió i el desè acoblament amb èxit a l'estructura orbitadora. La tripulació de la Soiuz T-2 va ser la segona en visitar la tripulació resident de llarga duració de la Soiuz 35.
Soiuz T-2 va transportar Iuri Màlixev i Vladímir Aksiónov a l'espai. Fou una missió que va durar quatre dies amb el propòsit de realitzar una prova tripulada de la nova nau espacial Soiuz-T.

## Tripulació

| Posició | Tripulació | Tripulació |
| Comandant | Iuri Màlixev Primer vol espacial Unió Soviètica | Iuri Màlixev Primer vol espacial Unió Soviètica |
| Enginyer de vol | Vladímir Aksiónov Segon vol espacial Unió Soviètica | Vladímir Aksiónov Segon vol espacial Unió Soviètica |

### Tripulació de reserva

| Posició | Tripulació | Tripulació |
| Comandant | Leonid Kizim Unió Soviètica | Leonid Kizim Unió Soviètica |
| Enginyer de vol | Oleg Màkarov Unió Soviètica | Oleg Màkarov Unió Soviètica |
# Crema postsolar

La crema postsolar (de vegades coneguda pel seu nom en anglès, after-sun) és un producte cosmètic en forma de crema, loció, esprai, etc. que s'aplica sobre la pell després de l'exposició solar per a hidratar-la i intentar alleujar-la de l'escalfor, envermelliment i cansament. L'ús d'after-sun no evita les cremades ni que la pell es peli, ni la lliura de la radiació que ja ha rebut, ni per tant pot substituir una crema solar amb fotoprotecció aplicada abans de l'exposició solar.

## Referències

* ↑ Badía Vila, María Amparo; García Miranda, Enriqueta. Cosmetologia aplicada a la estetica decorativa (en castellà). Editorial Paraninfo, 2001, p. 175. ISBN 8497321014.
# Silana

«Silana» té aquests significats:
* Principat de Silana, petit estat tributari de la presidència de Bombai.
* Júnia Silana, dama romana del segle i.